Oṅ Coṅ 香港, Xiānggǎng 2012 o Hong Kong ,, el xe un teritorio cinexe de ła Axia oriental. El xe al confin co ła provincia cinexe de Guangdong intel nord e sircondà dal Mar Cinéxe Meridionałe a est, òvest e sud. El teritorio el conprende 'na penìxoła sul łato de sanca del delta del Fiume de łe Perle, e sirca 200 ìxołe darente. Łe pi' grande łe xe ła ìxoła de Łantau, a sudest, e ła ìxoła de Oṅ Koṅ a sud. El teritorio el ga klima monsonego, fresco e suto de inverno, caldo e piovoxo de istà. Oṅ Koṅ ła xe partia come un porto comerciałe inte el 19° sècoło e ła se ga sviłupà come uno dei pi inportanti sintri finansiarii del móndo. L'è stà na cołonia del Regno Unio dal 1842 al 1981 e un teritorio dependente britànico dal 1981 fin al trasferiménto sóto sovranità de ła Repùblica Popołar Cinéxe intel 1997. Ła xe una de łe dó Rejon Aministrative Speciałi de ła Cina Sóto el sistema "Un Paéxe, du sistemi" el Governo Sentrałe Popołar el va drio ła diféxa e i afari foresti, mentre el Governo de Oṅ Koṅ el ga el só sistema legałe, monetario, doganałe, ła só połisia, łe połìtiche de imigrasion e i só dełegai a avegnimenti e organixasion internasionałi. Ła Dichiarasion Unificà Anglo-Britànica e ła Łeje Fondamentałe de Oṅ Koṅ łe stabiłise che Oṅ Koṅ ła gabia n'alto grado de autonomìa almanco fin al 2047, sinquanta ani dopo el trasferiménto. Oṅ Koṅ ła xe xemełada co: Particołarmente inportante el xe el tersiario: trafèghi e finansa. Ła endùstria, fasiłitada da ła existensa de el porto franco in periodo britanego, ła xe desviłupada. Gavendo poche risorse materiałi e enerxeteghe, ma molte risorse umane ła ga priviłexà ła endùstria łiziera: ełetronega e ełetrotecnega , de presixion , informadega, tełecomunicasion e sinematografega. Ła conprende comuncue anca industrie siderurgheghe, tesiłi e de el vestiario.